Стаміўшыся ствараць шэдэўры вулічнага жыавпісу, мы паехалі на кніжны кірмаш, каб там атрымаць духоўную асалоду ды набыць ведаў. Для мяне няма большага шчасця , чым хадзіць паміж шэрагамі кніжных паліц. Тут усё пытанне толькі ў тым, колькі кніг я магу дазволіць сябе набыць. Кніжны кірмаш выдзяляецца больш дэмакратычнымі коштамі, чым кнігарні, таму я рэдка ўхаджу адтуль з пустымі рукамі. Той дзень не стаў выключэннем, і мая хатняя бібліатэка папоўнілася сапраўдным скарбам, як у пераносным, так і ў прамым сэнсе: я знайшла “1984”Оруэлла ў цвёрдай вокладцы ўсяго за трыццаць тысяч беларускіх рублёў і прыглядзела сабе яшчэ парачку кніг. Сяброўка так сама не пакінула кірмаш з пустымі рукамі. Яна знайшла тое, што вельмі даўно шукала: зборнік прац вядомага нямецкага філосафа Ніцшэ.